Kung Fu Panda 3

Kung Fu Panda 3 on tammikuussa 2016 ilmestynyt animaatioelokuva. Se on jatko-osa Kung Fu Panda 2 -elokuvalle.

 Juoni 

Elokuvan alussa henkimaailmassa mestari Oogway yrittää saada sisäisen rauhan ja juuri kun hän onnistuu saamaan sen, hänen vanha tuttunsa Kai saapuu paikalle. Kai kertoo harjoitelleensa ja odottaneensa 500 vuotta henkimaailmassa voidakseen viedä Oogwayn chin. Hän myös paljastaa vieneensä muiden henkimaailman mestarien chin ja että Oogway on viimeinen. Oogwayn chi olisi tarpeeksi vahva viemään Kain takaisin kuolevaisten maailmaan. Oogway ja Kai alkavat taistelemaan ja Kai voittaa nopeasti vieden Oogwaynkin chin, jonka avulla palaa takaisin kuolevaisten maailmaan ja tällä kertaa Oogway ei olisi estämässä. Oogway paljastaa, että laittoi hänet pysäyttämään jonkun toisen.

Samaan aikaan Jadepalatsissa Shifu määrää Pon ensimmäistä kertaa opettajaksi. Hän ei kuitenkaan osaa opettaa, minkä Shifu hänen yllätyksekseen arvasi etukäteen. Hän halusi Pon kehittyvän jossain muussa kuin mitä hän tekee nyt, koska hän ei voi kehittyä tekemällä koko ajan samaa asiaa ja Po ei edes tiedä kuka on. Hän ei kuitenkaan yritä tehdä Posta itseään vaan Posta Pon. Sillä välin Kai ilmestyy eräälle maatilalle ja selvittää sen omistajilta olevansa kuolevaisten maailmassa. He eivät tunne Kaita, joka lähettää hallitsemansa mestarit lukuun ottamatta Oogwayta hakemaan tämän oppilaat hänelle.

Pon yllätykseksi hänen isänsä ravintolaan saapuu panda, joka meinaa rikkoa Pon syömisennätyksen. Tämä ennätyksen rikkoja paljastuu Pon biologiseksi isäksi Li Shaniksi, mikä järkyttää herra Pingiä. Li Shan oli kuullut universumilta poikansa olevan elossa ja lähtenyt etsimään häntä. Po alkaa viettämään aikaa biologisen isänsä kanssa ja esittelee hänet Shifulle ja viisikolle. Kai hyökkää kaupunkiin valtaamillaan olennoilla. Po, Shifu ja viisikko voittavat heidät, mutta edes Shifu ei tunne Kaita joka yrittää puhua heille.

Po, Shifu, viisikko, Li Shan ja herra Ping lähtevät jadepalatsiin etsimään kääröä, joka kertoisi Kaista. Paljastuu, että Kai oli Oogwayn aseveli ja hyvä ystävä. Eräässä taistelussa Oogwayn ja Kain kimppuun hyökättiin ja Oogway loukkaantui vakavasti. Kai kantoi Oogwayta pitkään isopandojen kylään, jossa he paransivat Oogwayn chillä. Kai tajusi, että sen minkä voi antaa voidaan myös riistää. Hän yritti saada pandojen chin, mutta Oogway esti häntä karkottamalla hänet henkimaailmaan. Selviää, että vain chin hallitseva mestari voi voittaa hänet, jos hän jonakin päivänä palaisi. Li Shan kertoo, että voi opettaa Polle chin, mutta hänen pitäisi tulla mukaan pandojen kylään ja opittava pandaksi. Po, Li Shan lähtevät matkaan herra Ping salamatkustajanaan.

Sillä välin Shifu on laittanut Kurjen ja Mantiksen etsimään Kaita. Hän myös kielsi heitä taistelemasta Kain kanssa. He löytävät mestarit Kanan, Karhun ja Krokotiilin menossa hyökkäämään Kain kimppuun. Mantis menee vastoin Shifun käskyä auttamaan, mutta Kai vangitsee hänet, samoin kuin häntä etsimään lähteneen Kurjen.

Kaikilta kaupungeilta on tullut viesti, että heidän mestarinsa ovat kadonneet. Kurjesta tai Mantiksestakaan ei ole kuulunut mitään, kunnes Shifu ja loput viisikosta huomaavat heidän lentävän taivaalla, mutta Kain vallassa. Kai saapuu Jadepalatsiin, päihittää Shifun, Kyyn ja Apinan ja ottaa heidän chit. Vain Tiikeritär pääsee pakoon.

Tällä välin Pandakylässä Po on oppinut pandaksi. Kun Tiikeritär saapuu paikalle kertomaan Kaista, kaikki lukuun ottamatta Pota aikovat paeta. Po yrittää saada isänsä opettamaan hänelle chin, mutta Li Shan paljastaa ettei hän tai kukaan muukaan panda hallitse sitä. Hän kertoo valehdelleensa, koska ei haluaisi menettää poikaansa toista kertaa. Hän ja muut pandat pyytävät häntä opettamaan heille kung fu:ta Kain armeijan voittamiseksi. Po tajuaa, mitä Shifu tarkoitti kun hän sanoi ettei yritä tehdä Posta häntä vaan tehdä Posta Pon. Po opettaakin kung fu:ta pandoille näiden omien kykyjensä mukaan. Kylä käy taisteluun armeijaa vastaan, ja Pon aikomus on karkottaa Kai Henkimaailmaan Vuxin sormiotteella.

Kaikki menee Pon suunnitelman mukaan, mutta Wuxin sormiote ei toimikkaan Kaihin, sillä tämä ei ole kuolevainen. Po kuitenkin ymmärtää voivansa viedä itsensä ja samalla Kain henkimaailmaan. Henkimaailmassa Kai yrittää viedä Polta chin, mutta muut antavat hänelle voimaa oppimallaan chillä. Seuraa taistelu, minkä päätteeksi Kai saa surmansa, kun Po ylikuormittaa hänet omalla chillään.

Kaikki vapautuvat Kain vallasta ja ne, jotka kuuluvat vielä kuolevaisten maailmaan pääsevät sinne. Po jää henkimaailmaan, missä hän kohtaa Oogwayn. Oogway kertoo viestinneensä Li Shanille Pon olevan elossa, ja että todella valitsi Pon lohikäärmesoturiksi tarkoituksella. Po palaa kuolevaisten maailmaan, missä suivaantunut Shifu pyytää Pota opettamaan hänelle chitä.

 Ääninäyttelijät 
 Alkuperäinen näyttelijä Suomalainen näyttelijä RooliJack Black  Tuomas Uusitalo  …PoAngelina Jolie  Matleena Kuusniemi …TiikeritärDustin Hoffman  Ismo Kallio  …mestari ShifuBryan Cranston  Jarmo Koski  …Li Shan (Pon biologinen isä)Jackie Chan  Tommi Evilä  …mestari ApinaSeth Rogen  Arttu Wiskari  …mestari MantisLucy Liu  Iina Kuustonen  …mestari KyyDavid Cross  Kari Ketonen  …mestari KurkiKate Hudson  Mia EhrnroothMaailmalla uraa luova Mia Ehrnrooth: Salkkarit on minulle iso meriitti  …Mei MeiJ. K. Simmons  Sasu Moilanen  …KaiJames Hong  Pekka Autiovuori  …herra PingRandall Duk Kim  Ossi Ahlapuro  …mestari Oogway Steele Gagnon   Vilppu Uusitalo  …Bao Liam Knight  Iia Lehto  …Lei Lei Jean-Claude Van Damme  Petrus Kähkönen  …mestari Krokotiili Fred Tatasciore  Markus Bäckman  …mestari KarhuStephen Kearin  Antti L. J. Pääkkönen  …mestari KanaWayne Knight  Markus Bäckman  …Big Fun & Hom LeeAl Roker  Petri Hanttu  …SumWillie Geist  Markus Degerman  …DimKnox Jolie-Pitt  Ella Vesala  …Ku KuZahara Jolie-Pitt  Iris Kovalainen  …Meng MengShiloh Jolie-Pitt  Samuel Motsakov  …Shuai ShuaiPax Jolie-Pitt  Antti L. J. Pääkkönen  …YooLynnanne Zager  Sari Mällinen  …Panda-isoäitiMing Tsai  Hans Halmari  …MingApril Hong  Susa Saukko  …rouva ChowMike Mitchell  Petrus Kähkönen  …hanhiKelly Cooney  Susa Saukko  …naishanhiMick Wingert  Antti L. J. Pääkkönen  …kaniLena Golia  Jenni Sivonen  …vauvapupu?  Aatos Halmari  …vauva-Po
Muissa rooleissa: Waltteri Helisalo, Samuel Motsakov, Tiia-Riikka Vuorinen, Markus Degeman, Jussi Saari, Maria Yliparkas, Mika Koivunen ja Sarina Michaela Wennerqvist

Suomenkielisen version on kääntänyt Marko Hartama ja sen on ohjannut Hans Halmari.

 Lähteet 
 DVD:n lopputekstit

 Viitteet 

 Aiheesta muualla 


3
Luokka:Vuoden 2016 yhdysvaltalaiset elokuvat